અમદાવાદ:આજે શરૂઆતે શેરબજાર ઊંચા ગેપથી ખૂલ્યું હતું. વૈશ્વિક શેરબજારમાં જોવા મળેલા સુધારાના પગલે આજે સ્થાનિક શેરબજારમાં પણ સુધારાની ચાલ નોંધાઇ હતી. બીએસઇ સેન્સેક્સ ૧૨૦ પોઇન્ટના સુધારે ૨૭,૪૯૪, જ્યારે એનએસઇ નિફ્ટી ૩૫ પોઇન્ટના સુધારે ૮,૫૦૦ની સપાટી ક્રોસ કરી ૮,૫૧૦ પોઇન્ટની સપાટીએ ટ્રેડિંગમાં જોવા મળી હતી. બેન્ક અને મેટલ સેક્ટરના શેરમાં આગેકૂચ જારી રહી હતી. આજે શરૂઆતે બેન્ક નિફ્ટીમાં ૧૪૭ પોઇન્ટનો ઉછાળો નોંધાઇ ૧૯,૧૭૦ની સપાટીએ ટ્રેડિંગમાં જોવા મળી હતી.